รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของบริษัท ไทยฟิล์มอินดัสตรี่ จำกัด (มหาชน)
ประกอบด้วยกรรมการที่ไม่เป็นผู้บริหารจำนวน 3 ท่าน
ซึ่งได้รับมอบหมายจากที่ประชุมคณะกรรมการบริษัทฯ
ให้ปฏิบัติหน้าที่ตามแนวทางที่ตลาดหลักทรัพย์แห่งประเทศไทยกำหนด

คณะกรรมการตรวจสอบมีขอบเขตหน้าที่และความรับผิดชอบที่สำคัญคือ สอบทานรายงานทางการเงิน
และการเปิดเผยข้อมูลอย่างเพียงพอของบริษัทฯ ดูแลระบบการควบคุมภายในและดูแลให้บริษัทฯ
ปฏิบัติตามกฎหมายและกฎข้อบังคับที่เกี่ยวข้องกับธุรกิจของบริษัทฯ

ในปี 2548 คณะกรรมการตรวจสอบได้มีการประชุมอย่างเป็นทางการรวมทั้งสิ้น 5
ครั้งสรุปสาระสำคัญได้ดังนี้

-   สอบทานงบการเงินรายไตรมาส และงบการเงินประจำปี 2548
    เพื่อให้มั่นใจว่าการจัดทำงบการเงิน และการเปิดเผยข้อมูลของบริษัทฯ
    เป็นไปตามมาตรฐานการบัญชี

-   พิจารณาสอบทานการเปิดเผยข้อมูลในกรณีเกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความต้องถูกต้องและครบถ้วน
    เพื่อให้มั่นใจได้ว่าการอนุมัติรายการและการเปิดเผยข้อมูลเป็นไปตามข้อกำหนดหรือประกาศของตลาดหลักทรัพย์
    และสำนักงานคณะกรรมการกำกับหลักทรัพย์และตลาดหลักทรัพย์

-   ดูแลให้บริษัทฯ มีระบบการควบคุมภายในที่เพียงพอ และเหมาะสมกับสถานการณ์
    โดยให้คำแนะนำในการปฏิบัติงานต่าง ๆ ของฝ่ายตรวจสอบภายในอย่างใกล้ชิด
    และได้สอบทานให้ความเห็นชอบแผนงานตรวจสอบภายในประจำปี 2549
    รวมถึงให้คำแนะนำต่อฝ่ายจัดการในการบริหารความเสี่ยง
    เพื่อเพิ่มประสิทธิภาพในการดำเนินกิจการ

-   คณะกรรมการตรวจสอบได้เสนอแนะกรรมการบริษัทฯ ให้รับข้อเสนอของบริษัท สำนักงาน เอ
    เอ็ม ซี จำกัด ในการเป็นผู้สอบบัญชีอิสระของบริษัทฯ สำหรับปีสิ้นสุดวันที่ 31 ธันวาคม 2549
    อีกปีหนึ่ง
    ข้อเสนอดังกล่าวรวมถึงการพิจารณาค่าสอบบัญชีและจะนำไปสู่ที่ประชุมถือหุ้นสามัญประจำปีของบริษัทฯ
    เพื่ออนุมัติต่อไป

  จากการปฏิบัติหน้าที่ดังกล่าว
  คณะกรรมการตรวจสอบไม่พบข้อบกพร่องของระบบการควบคุมภายในที่จะมีผลกระทบต่อการดำเนินงานของบริษัทฯ
  อย่างมีสาระสำคัญ และเห็นว่าบริษัทฯ ได้ดำเนินงานภายใต้การกำกับดูแลกิจการที่ดี
  และเป็นไปตามข้อกำหนดและกฎหมายที่เกี่ยวข้องกับการดำเนินธุรกิจ

นางกิ่งเทียน บางอ้อ

ประธานคณะกรรมการตรวจสอบ

บริษัทไทยฟิล์มอินดัสตรี่ จำกัด (มหาชน)

13. รายละเอียดเกี่ยวกับกรรมการของบริษัทย่อย

  บริษัท ริเวอร์ไซด์ทาวเวอร์ จำกัด มีกรรมการตามหนังสือรับรองของ กรมพัฒนาธุรกิจการค้า
  กระทรวงพาณิชย์ 3 ท่านคือ

+-------------------+-------------------+------------------------------+
| รายชื่อ             | บริษัท              |                              |
|                   | ริเวอร์ไซด์ทาวเวอร์   |                              |
|                   | จำกัด              |                              |
+-------------------+-------------------+------------------------------+
| 1.  นายประยุทธ     | ประธานกรรมการ     |                              |
|     มหากิจศิริ       |                   |                              |
|                   | กรรมการบริหาร      |                              |
| 2.  นายวัลลภ       |                   |                              |
|     คุณานุกรกุล      | กรรมการ           |                              |
|                   |                   |                              |
| 3.  นางแค๊ตลียา     |                   |                              |
|     ไตรศักดิพล      |                   |                              |
+-------------------+-------------------+------------------------------+